ทองคำปิดดีดขึ้น 20.7ดอลล์
สัญญาทองคำตลาดนิวยอร์กปิดดีดตัวขึ้น20.7ดอลล์  จากแรงซื้อเก็งกำไร-ดอลล์อ่อนค่า
17 ธ.ค. 2554

สัญญาทองคำตลาดนิวยอร์กปิดดีดตัวขึ้น20.7ดอลล์  จากแรงซื้อเก็งกำไร-ดอลล์อ่อนค่า
สัญญาทองคำตลาด COMEX (Commodity Exchange) ส่งมอบเดือนก.พ.ปรับตัวขึ้น 20.7 ดอลลาร์ หรือ 1.3% ปิดที่ 1,597.9 ดอลลาร์/ออนซ์ 
เงินยูโรแข็งค่าขึ้นเทียบกับดอลลาร์สหรัฐในวันศุกร์ หลังจากที่รัฐบาลอิตาลีผ่านการลงมติไว้วางใจจากสภาผู้แทนราษฎรอย่างง่ายดายด้วยคะแนน 495 ต่อ 88 เสียง ซึ่งถือเป็นก้าวแรกในการลงมติของรัฐสภาเพื่อปูทางไปสู่การอนุมัติใช้แผนรัดเข็มขัดมูลค่า 3.3 หมื่นล้านยูโร (4.3 หมื่นล้านดอลลาร์)
ทั้งนี้ เงินดอลลาร์อ่อนค่าลง เนื่องจากความต้องการถือครองเงินดอลลาร์ในฐานะแหล่งลงทุนที่ปลอดภัยได้ลดลง ซึ่งเปิดทางให้ทองคำปรับตัวขึ้น เนื่องจากทองคำ ซึ่งซื้อขายกันในสกุลเงินดอลลาร์ จะมีราคาถูกลงสำหรับผู้ถือสกุลเงินอื่นๆ เมื่อดอลลาร์ปรับตัวลง